Dayang Nurfaizah

Dayang **Nurfaizah binti** Awang **Dowty** (nosusu 20 Madas 1981) nopo nga songulu ponondig tondu wanita Malaysia. Nosusu id Kuching, Sarawak, ointutunan yau miampai do kelunakan vokal dau i kiloyuk akawas om kabaalan dau do monondig tondig-tondig Malayu sandad om R&B. Nopili yau do media tempatan sabaagi "Ratu R&B" negara.

## Koposion om buruonon

### 1981–1997: Koposion pogulu om ''Golden Teen Search''
Nosusu i Dayang Nurfaizah ontok 20 Madas 1981 id Kuching, Sarawak. Bakat tagayo dau noilaan mantad tokoro po id hombo mingumbal yau do monondig id sikul tosiriba. Maso timpu sinikulan dau, ointutunan yau sabaagi ponondig id tikid kaharaan abaabayan sikul gisom oilaan kopio ngaran dau. Miampai kabaalon dau di poimbida do monondig tondig-tondig sandad Malayu om tondig kigenre R&B, tinumanud i Dayang do piipiro pialaan monondig id Sarawak, miampai nakalantoi id Bintang Asli Remaja 1996 om nokosuang id taang tohuri do pialaan Bintang Remaja Sarawak 1996 om nakamanang id edisi 1997. Mantad di, katama yau do sumolian mantad kampung dau id Kuching montok tumanud pialaan monondig i pinaharo doRadio Televisyen Malaysia (RTM), *Golden Teen Search* id Auditorium Tagayo, Angkasapuri, Kuala Lumpur. Kotonudon dau id pialaan bakat ponondigan tondig-tondig Boros Inggeris nopo nga pinapaaku do kogingohon di Dayan gisom nakalantoi yau id tukad koiso ontok 17 toun nogi umul dau.

### 1998&#x2013;2000: Koimbulayon koiso om album koiso pertama
Alapas nakalantoi do *Golden Teen Search*, piboros-boroson o ngaran dau do pominat om nakagayat rahi do maestro muzik popular, ii Adnan Abu Hassan (Allahyarham) montok papalabus album studio kumoiso dau id soriba do Delima Records sanganu di Adnan. Album kumoiso di Dayang id hombo naanu o ngaran dau montok uhu album nopo nga pinalabus ontok 7 Mikat 1999.Kikonsep o album diti do pop miampai kogumaun nopo do tondig id lagu diti nga nowonsoi di Adnan, i nokoilo do kagarasan di Dayang maya popo Melayu om tanda dagang dau id muzik R&B. Single kumoiso i pinalabus montok album dilo nopo nga "Hakikat Cinta" i pinointutun di Dayang kumaa pominat dau. Nakagampot o tondig diti id carta muzik sundung do turos om ngaran dau nopo nga amu songkuro otutunan. Single koduo dau, "Rindu", i aransak o loyuk nopo nga amu nokooput do populariti di Dayand soira aa kopio moinon o lagu dii om nogi haro kobolingkaangan do kopoilangan album mantad Delima Records. Amu o komponi di minomirin om minapatahak do album kolobusson diolo gisom notingkod sundung do sontoun nogi o kinoturidongo diolo. Alapas dii, amu kopio okito o buruonon inus di Dayang.

Maya kotumbayaan di  Adnan do kaanu i Dayang do kagampot lobi osodu, pinoimbulai yau id projek pimbida iso album di kiuhu' *Jelita Hebat* i pinalabus ontok Manom 1999. Maya album diti, minogisokodung i Dayang miampai ponondig  Ziana Zain do miduet id tondig winonsoi momoomonsoi tondig-tondig R&B, ii nopo nga Azalea i kiuhu' "Pusaka Rimba".Pisokodungan di Dayang om Ziana diti nopo nga nakalantoi soira pinacalon o tondig diti id kategori Tondig Sontounon id Gaa' Industri Muzik ko-7 ontok toun 2000. Pinatayad nogi i Dayang sabaagi finalis montok Artis Wagu Tosonong. Maamaso kopoindalanan do gaa' di, nolohou i Dayang montok poposilombou maya solo miampai iso kaagu tondig winonsoi di Azalra i nokoumbal pinosuang id album kumoiso dau, "Kembalilah Sayang". Koposolimbahan diti nosiliu kotimpuunon do buruonon inus di Dayang. Ponondig tondu mantad Indonesia, Krisdayanti kaakun do arayou yau do minintong koponondigan maya potilombus di Dayang i kiula' kagayat ginawo om haro emosi di aralom.Pinouni o tondig diti id stesen radio sabaagi kopolobusan siaran radio alapas aiso o album kumoiso dau id pasaran. Sundung do ingkaa, naala ii Dayang, id kategori Artis Wagu Tosonong id hombo ponondig irama latin, Shawn Baharin i nakalantoi do kategori dii.

### 2001–2003: ''Seandainya Masih Ada Cinta'', ''Di Sini Bermula'' om ''Hembusan Asmara''
Tinumanud i Dayang do komponi rakaman Broadway Entertainment id soriba kapanarampasan penerbit Boon Tan mantad kontrak dau di notingkod miampai Delima Records. Poinnaung o Broadway do kopolobuson dau id soriba EMI Music Malaysia maso dilo nga pinapalabus 100% do album koduo di Dayang. Album koduo di timpuunon nopo kiuhu' *Ikatan Kita* kopihondot single kopointutunan ontok dohuri toun 200 dii, pinalabus ontok 8 Mansak 2001 miampai uhu' rasmi *[[Seandainya Masih Ada Cinta (album 2001)|Seandainya Masih Ada Cinta]]* (SMAC). Nokoingkawas kopio o ngaran di Dayang miampai tondig kiuhu' miagal i osomok no nakagampot do toinsanan carta muzik kabansaan om serantau. Tondig winonsoi di Ajai om Syed EnV diti nogi pinosiar id stesen radio Singapura, Indonesia om Brunei Darussalam. Tondig diti nosili tondig popointutun dau om nakaanu ogumu gaa' miagal ko' Gaa' Juara Lagu, Gaa' Planet Muzik om nakalantoi do gaa' Tondig Sontounan id Gaa' Anugerah Industri Muzik ko-9 ontok toun 2002 om nakagampot nogi id tukad kaapat id sanarai 100 Terhangat id stesen radio Era.

## Diskografi
 

* *[[Dayang Nurfaizah (album 1999)|Dayang Nurfaizah]]* (1999)
* *[[Seandainya Masih Ada Cinta (album 2000)|Seandainya Masih Ada Cinta]]* (2000)
* *[[Hembusan Asmara]]* (2002)
* *[[Dayang Sayang Kamu]]* (2004)
* *[[Kasih (album Dayang Nurfaizah)|Kasih]]* (2005)
* *[[20 07 (album Dayang Nurfaizah)|20 07]]* (2007)
* *[[Sayang & Cahaya]]* (2011)
* *[[Dayang Nurfaizah (album 2017)|Dayang Nurfaizah]]* (2017)
* *[[Belagu (album Dayang Nurfaizah)|Belagu]]* (2021)
* *[[Belagu II]]* (2023)
* *[[Janji (album)|Janji]]* (2024)

## Filemografi

### Televisyen

## Gaa' om pencalonan
 

## Sukuon


## Noputan labus

* Dayang Nurfaizah id Facebook
* Dayang Nurfaizah id Instagram
* Dayang Nurfaizah id Twitter